**Màtrix i el mite de la caverna**

1. Quines dues realitats o mons presenten màtrix i el mite de la caverna?
2. Quin paper representarien Neo, Morfeo, l’Oracle i Xifra en el mite de la caverna? Justifica-ho.
3. Explica el dilema de les pastilles blava i vermella. Què comporta prendre’n una o l’altra?
4. Explica l’escena en què Neo es desconnecta i compara-ho amb el mite de la caverna.
5. Per què Xifra traeix als seus companys, què troba a faltar en la seva vida?
6. Trobes possible que allò que pensem com a real en la nostra vida quotidiana no ho sigui? Posa’n exemples.
7. Quina és la missió de Neo? Compara-ho amb el mite de la caverna.
8. Analitza les idees principals del text (fes-ne prèviament un esquema):

“Tanmateix, aquí cal que consideri que sóc un home, i, per consegüent, que tinc el costum de dormir i representar-me en els meus somnis12 les mateixes coses, o de vegades de menys versemblants, que aquests insensats, quan vetllen. Quants cops m’ha passat que somiava, de nit, que era en aquest lloc, que anava vestit, que era a prop del foc, encara que anava nu dins del llit? Em sembla ara que no és pas amb els ulls adormits que miro aquest paper. Que aquest cap que remoc no està gens endormiscat, que és amb intenció i amb un propòsit deliberat que estenc aquesta mà i que la sento: el que s’esdevé durant el somni no sembla ni tan clar ni tan distint13 com tot això. Però, pensant-hi acuradament, recordo haver estat equivocat sovint, mentre dormia, per il·lusions semblants. I aturant-me en aquest pensament veig tan clarament que no hi ha indicis concloents ni marques prou certes per les quals hom pogués distingir amb netedat la vetlla del somni, que resto tot astorat, i la meva sorpresa és tal que és quasi capaç de persuadir-me que dormo.”

Descartes, Meditacions metafísiques